Monte d’Accoddi

Monte d'Accoddi je neolitsko arheološko najdišče na severu Sardinije na ozemlju Sassarija v Italiji. Mesto je sestavljeno iz masivne dvignjene kamnite ploščadi, za katero se domneva, da je bila oltar. Zgradila ga je kultura Ozieri ali prej, z najstarejšimi deli iz obdobja okoli 4000–3650 pr. n. št.. Zgodovina Najdišče je bilo odkrito leta 1954 na polju v lasti družine Segni. Prvotno strukturo je zgradila kultura Ozieri ali prej ok. 4000–3650 pred našim štetjem in ima osnovo 27 m krat 27 m in je verjetno dosegla višino 5,5 m. Vrhunec je dosegla na ploščadi velikosti približno 12,5 m krat 7,2 m, dostopni po klančini. Nobenih prostorov ali vhodov v gomilo niso našli, kar vodi do domneve, da je šlo za oltar, tempelj ali stopničasto piramido. Morda je služila tudi opazovalni funkciji, saj je njen kvadratni tloris usklajen s kardinalnimi točkami kompasa. Med letoma 3500 in 3000 pr. n. št. so bili ostanki prvotne zgradbe v celoti prekriti s plastno mešanico zemlje in kamna, nato pa so bili uporabljeni veliki bloki apnenca, da bi vzpostavili drugo ploščad, ki je tvorila stopničasto piramido (36 m × 29 m, višine približno 10 m), dostopna z drugo klančino, dolgo 42 m, zgrajeno nad starejšo. Ta drugi tempelj je podoben mezopotamskim ziguratom in ga pripisujejo obdobju pod Ozierijem. Arheološka izkopavanja iz bakrenodobni plasti Abealzu-Filigosa kažejo, da je bil Monte d'Accoddi uporabljen za žrtvovanje živali, pri čemer so našli ostanke ovac, goveda in prašičev v skoraj enakem deležu. Je med najzgodnejšimi znanimi žrtvenimi kraji v zahodni Evropi, ki zagotavlja vpogled v razvoj ritualov v prazgodovinski družbi in si prisluži oznako »najbolj edinstven kultni spomenik v zgodnjem zahodnem Sredozemlju«. Lončenina kulture zvončastih čaš se pojavi v Monte d'Accoddi po ok. 2500 pr. n. št. Najdbe vključujejo polkrogle sklede, skodelice, trinožce ali štirinožce in nazobčane sklede. Posode so bile okrašene v »čistem pomorskem slogu«, pa tudi s kompleksnejšimi razporeditvami trikotnikov ali cikcakov. Zdi se, da je bilo mesto Monte d'Accoddi ponovno zapuščeno okoli leta 1800 pr. n. št., na začetku nuraške dobe. Na podlagi dokazov o arhitekturi, obrednih ostankih in diagnostični keramiki sta G. in M. Webster v letih 2017 in 2019 trdila, da je status spomenika produkt migracijskega dogodka (verjetno izgnanstva), ki se je začel iz Mezopotamije v prvi polovici 4. tisočletja pr. n. št. Okolica Okolica Monte d'Accoddi je bila izkopana v 1960-ih in je zagotovila znake pomembnega svetega središča. Blizu jugovzhodnega vogala spomenika je dolmen, čez klančino pa stoji precejšen menhir, eden od več stoječih kamnov, ki so jih prej našli v bližini. Izkopani so bili temelji več manjših objektov (verjetno stanovanjskih) in več skrivnostnih izklesanih kamnov. Najbolj impresiven med njimi je velik balvan, izklesan v obliki jajca in nato prerezan na subtilni ukrivljeni tridimenzionalni črti. Rekonstrukcija Spomenik je bil v 1980-ih delno rekonstruiran. Odprt je za javnost in dostopen po stari trasi ceste SS131, v bližini zaselka Ottava. Od mesta Sassari je oddaljeno 14,9 km. Do lokacije ni javnega prevoza. Odpiralni čas se čez leto spreminja. Galerija Sklici Viri Ercole Contu, Monte d'Accoddi (Sassari). Problematiche di studio e di ricerca di un singolare monumento preistorico, Oxford 1984. S. Tinè, S. Bafico, T. Mannoni, "Monte d'Accoddi e la Cultura di Ozieri", in La Cultura di Ozieri: problematiche e nuove acquisizioni, Ozieri 1989, pp. 19–36. Ercole Contu, "L'altare preistorico di Monte d'Accoddi" Sardegna Digital Library Contu, Ercole (2000). The Prehistoric Altar of Monte d'Accoddi (PDF) (v angleščini). Sassari: Carlo Delfino editore. ISBN 88-7138-206-4. Arhivirano iz prvotnega spletišča (PDF) dne 12. aprila 2013. "Monte D'Accoddi: where in Italy you'll feel like you're in Mesopotamia" G. Webster and M. Webster 2017. Punctuated Insularity. The Archaeology of 4th and 3rd millennium Sardinia, Oxford: BAR International Series 2871; Webster, G. 2019. "Identifying Monte D'Accoddi, Sardinia's 4th-millennium ziggurat", Sardinia, Corsica et Baleares Antiquae XVII, 39-59. Zunanje povezave Timo G. Lutz: Monte d’Accoddi – Terasna gradnja iz kamene dobe skriva veliko skrivnosti. (Novinarsko strukturiran članek, nemški s fotografijami) Kurze Opis (italijanščina) s fotografijami Opis (italijanščina) z risbo stavbe in arheo-astronomskimi podatki